Σάσκια Χίπε

Η Σάσκια Χίπε (γερμ.: Saskia Hippe, 16 Ιανουαρίου 1991, Βερολίνο) είναι Γερμανίδα διεθνής αθλήτρια πετοσφαίρισης, η οποία αγωνίζεται στη θέση της διαγώνιας.

 Καριέρα 
Η Σάσκια Χίπε έκανε τα πρώτα της βήματα στο χώρο της πετοσφαίρισης σε πολύ μικρή ηλικία. Το 2000, μόλις στα εννέα της χρόνια εντάχθηκε στις μικρές ομάδες του βερολινέζικου συλλόγου Κεπενίκερ, με τον οποίο υπέγραψε το πρώτο επαγγελματικό της συμβόλαιο το 2007. Το επόμενο έτος (2008) κάνει το πρώτο μεγάλο βήμα στην καριέρα της, εντασσόμενη στον μεγάλο γερμανικό σύλλογο πετοσφαίρισης Σ.Κ. Δρέσδης, με τον οποίο κατακτά το 2010 το CEV Τσάλεντζ Καπ αλλά και το Κύπελλο Γερμανίας.
Το Καλοκαίρι του 2011 αποφασίζει να ξενιτευτεί δοκιμάζοντας την τύχη της στην ιταλική Κιέρι του Τορίνου, όπου όμως δεν καθιερώνεται και τον επόμενο χρόνο ταξιδεύει στην Τσεχία για την Β.Κ. Προστέγιοφ της ομώνυμης πόλης, με την οποία κατακτά το τσέχικο νταμπλ της περιόδου 2012-13.
Το 2013 επιστρέφει στην νταμπλούχο Γερμανίας Σ.Κ. Σβερίν, αλλά ένας τραυματισμός στους χιαστούς την αναγκάζει να χάσει την περίοδο 2013-14. Στην ομάδα του Σβερίν παραμένει μέχρι το 2015 χωρίς να κατακτήσει κάποιο τίτλο, οπότε μεταπηδά στην Σ.Κ. Πότσδαμ.

Το Καλοκαίρι του 2016 η Σάσκια Χίπε εντάσσεται στον Ολυμπιακό Πειραιώς σε  μία από τις μεγαλύτερες μεταγραφές στην ιστορία του τμήματος γυναικείας πετοσφαίρισης του συλλόγου.Η Σάσκια Χίπε στον Ολυμπιακό - Μικρό βιογραφικό www.olympiacossfp.gr  Με τον Ολυμπιακό η Χίπε κατέκτησε το Πρωτάθλημα και το Κύπελλο Ελλάδας την περίοδο 2016-17, ήταν από τις βασικές πρωταγωνίστριες των ερυθρόλευκων στην κατάκτηση του Ασημένιου Μεταλλίου του CEV Τσάλεντζ Καπ της ίδιας περιόδου, και ανανέωσε το συμβόλαιό της με τις ερυθρόλευκες για μία ακόμη περίοδο.Ανανέωση συνεργασίας Χίπε - Ολυμπιακού για το 2017-18 www.olympiacossfp.gr 

Η πιο επιτυχημένη της χρονιά όμως υπήρξε η περίοδος 2017-18. Στο εσωτερικό κατακτά τόσο το Κύπελλο όσο και το Πρωτάθλημα Ελλάδας, στο οποίο ο Ολυμπιακός τερμάτισε αήττητος, και αναδεικνύεται ως Πολυτιμότερη Παίκτρια και στις δύο διοργανώσεις.Η Σάσκια Χίπε MVP του Κυπέλλου Γυναικών www.volleyball.gr Πολυτιμότερη Παίκτρια (MVP) Πρωταθλήματος Ελλάδας 2017-18 www.volleyball.gr  www.volleyball.gr Στον ευρωπαϊκό χώρο συμμετέχει αποφασιστικά στην κατάκτηση του CEV Τσάλεντζ Καπ από τις ερυθρόλευκες, με την επική νίκη του Ολυμπιακού στον δεύτερο τελικό στην Προύσα,Στους ουρανούς της δόξας με έπος μέσα στην Τουρκία www.olympiacossfp.gr  αναδεικνυόμενη ως πρώτη σκόρερ και καλύτερη επιθετικός όλης της διοργάνωσης με 207 και 173 πόντους αντίστοιχα.Ατομικά στατιστικά CEV Τσάλεντζ Καπ 2018 (Ranking) www-old.cev.eu
Τον Μάιο του 2018 ανανέωσε το συμβόλαιο της με την ομάδα του Πειραιά Ανανέωση συνεργασίας Ολυμπιακού - Χίπε έως το 2020 www.olympiacossfp.gr  και στη συνέχεια κατέκτησε ακόμα δύο πρωταθλήματα Ελλάδας τις περιόδους 2018-19 και 2019-20 καθώς και το Κύπελλο Ελλάδας 2019.

Τον Ιανουάριο του 2021 εξαιτίας της Πανδημίας COVID-19 το Πρωτάθλημα Ελλάδας είχε διακοπεί και υπήρχε αβεβαιότητα για το πότε και εάν θα συνεχιστεί, οπότε ο Ολυμπιακός σεβόμενος τη βιοποριστική ανάγκη των πετοσφαιριστριών του επέτρεψε σε όσες ήθελαν, να συνεχίσουν την αγωνιστική περίοδο σε ομάδες του εξωτερικού. Έτσι η Σάσκια Χίπε συμφώνησε με την ιταλική Βόλεϊ Μπρέσια,Στη Μπρέσια ως το τέλος της σεζόν η Σάσκια Χίπε kingsport.gr Η Χίπε νέα αθλήτρια της Μπρέσιας worldofvolley.com  στην οποία παρέμεινε μέχρι το τέλος της περιόδου, οπότε επέστρεψε στον Πειραιά μαζί με τις Κατερίνα Γιώτα και Στέλλα Χριστοδούλου, που είχαν επίσης ξενιτευτεί για τους ίδιους λόγους.Στέλλα, Κατερίνα, Σάσκια η... επιστροφή! www.olympiacossfp.gr 
Στο τέλος της περιόδου 2021-22 τερματίστηκε η συνεργασία της Σάσκια Χίπε με την πειραιώτικη ομάδα. Αυτά τα έξι χρόνια που η σπουδαία Γερμανίδα διαγώνια αγωνίστηκε στις ερυθρόλευκες, διακρίθηκε όχι μόνο για τις ικανότητές της αλλά και για το αγωνιστικό της πάθος. Είχε τεράστια συμβολή στην εδραίωση της κυριαρχίας της γυναικείας ομάδας βόλεϊ του Ολυμπιακού στον ελληνικό και στην καταξίωσή του στον ευρωπαϊκό χώρο, αγαπήθηκε όσο λίγες αθλήτριες από τους ερυθρόλευκους φιλάθλους, αλλά και εκείνη αγάπησε με πάθος την Ελλάδα, τον Ολυμπιακό και τον Πειραιά, σε σημείο που η ίδια να αυτοαποκαλείται  «Πειραιώτισσα».Σάσκια Χίπε: «Στην Ελλάδα βρήκα τον εαυτό μου» (Συνέντευξη στον Νίκο Παπαδογιάννη) www.documentonews.gr Η Σάσκια Χίπε στο «ΦΩΣ»: «Θα μου λείψουν τα πάντα, θα γυρίσω σίγουρα» (Συνέντευξη στον Θέμη Σινάνογλου) www.fosonline.gr 

Ο Ολυμπιακός Πειραιώς αποχαιρέτησε την επί έξι χρόνια βασική του διαγώνια με την ακόλουθη ανακοίνωση:
«Όλα τα ωραία κάποτε τελειώνουν. Ό,τι ζήσαμε όμως μαζί αυτά τα 6 χρόνια, δεν θα σβήσει ποτέ. Με όλες τις τιμές που αρμόζουν στην καριέρα και το ήθος της, ο Ολυμπιακός αποχαιρετά την Γερμανίδα από... τον Πειραιά, Σάσκια Χίπε!
Μια αθλήτρια που τίμησε από την πρώτη στιγμή μέχρι την τελευταία, τόσο τον Ολυμπιακό, όσο και την Ελλάδα την οποία αγάπησε και από την οποία αγαπήθηκε.Υπάρχουν πολλά highlights που μπορούν να μπουν στο άλμπουμ των αναμνήσεων, όμως ποτέ δεν θα ξεχάσουμε την αφοσίωσή της, την αγωνιστικότητα και το πάθος της, που την έκαναν κομμάτι της άφθαστης Ιστορίας του συλλόγου μας.Σε ευχαριστούμε Σάσκια!»'' Σε ευχαριστούμε Σάσκια! www.olympiacossfp.gr Αποχώρηση από τον Ολυμπιακό μετά από 6 χρόνια www.olympiacossfp.gr 

Για την περίοδο 2022-23 η Σάσκια επέλεξε να συνεχίσει την καριέρα της στην ρουμάνικη Κ.Σ.Ο. Βολουντάρι,Στη Βολουντάρι και με τη βούλα… www.ertsports.gr  με την οποία κατέκτησε το Ασημένιο Μετάλλιο στο Σούπερ Καπ Ρουμανίας. Στη διοργάνωση συμμετείχαν τέσσερις ομάδες. Στον ημιτελικό η Σάκια Χίπε αντιμετώπισε την Κ.Σ.Μ. Τιργοβιστε της συμπαίκτριάς της στον Ολυμπιακό Τζίνας Λαμπρούση, στον οποίο η Κ.Σ.Ο. Βολουντάρι επιβλήθηκε με 3–2, αλλά στον τελικό ηττήθηκε από την έκπληξη της διοργάνωσης Κ.Σ.Μ. Λουγκόζ με 3–0.Η Χίπε κέρδισε τη Λαμπρούση αλλά έχασε το Σούπερ Καπ sportsfeed.gr 

Τον Οκτώβριο του 2023 η Χίπε μετακόμισε στις Η.Π.Α., αρχικά για την Άθλιτς Ανλίμιτεντ του Ντάλας,Παρουσίαση της Χίπε από την Άθλιτς Ανλίμιτεντ auprosports.com  Η Σάσκια Χίπε συνεχίζει στην Άθλιτς Ανλίμιτεντ www.cev.eu   στην οποία έμεινε για μικρό διάστημα, και από τον Νοέμβριο του 2023 εντάχθηκε στη Βέγκας Θριλ του Λας Βέγκας.Η Βέγκας Θριλ καλωσορίζει τη Σάσκια Χίπε twitter.com/vegasthrillvb  Η Σάσκια Χίπε στη Βέγκας Θριλ www.provolleyball.com  
Τον Ιούλιο του 2024 με την άδεια της Βέγκας Θριλ συμφώνισε να ενισχύσει τον Μίλωνα στον πρώτο γύρο του Πρωταθλήματος Βόλεϊ Λίγκ, στην πρώτη εμφάνιση της ομάδας της Νέας Σμύρνης στην μεγάλη κατηγορία και σε μία επική επανεμφάνιση της ίδιας της Χίπε στη χώρα που τόσο αγάπησε.«Σάσι» is back www.volleyplanet.gr 

 Διεθνής καριέρα 
Η Σάσκια Χίπε ξεκίνησε τη διεθνή καριέρα της από τις μικρές Εθνικές ομάδες της Γερμανίας, στις οποίες κατέγραψε αρκετές συμμετοχές. Το 2007 κατέκτησε με την ομάδα Νεανίδων (Κ17) το Χρυσό Μετάλλιο στο αντίστοιχο Ευρωπαϊκό Πρωτάθλημα.Γερμανία Κ17: 1η στο Ευρωπαϊκό 2007 www.cev.eu
Από το 2011 μέχρι το 2017 αποτέλεσε βασικό στέλεχος της Εθνικής ομάδας πετοσφαίρισης γυναικών της Γερμανίας, στην οποία πραγματοποίησε 122 συμμετοχές (04.2017). Με το αντιπροσωπευτικό συγκρότημα της πατρίδας της έχει κατακτήσει το Χρυσό Μετάλλιο στην Ευρωπαϊκή Λίγκα του 2013 Γερμανία: 1η στην Ευρωπαϊκή Λίγκα 2013 www-old.cev.eu και τρία Ασημένια Μετάλλια στα Ευρωπαϊκά Πρωταθλήματα του 2011,Η Χίπε στον τελικό του 2011 www.imago-images.com Η συμμετοχή της Χίπε στον τελικό του 2011 www.cev.eu του 2013 Ευρωπαϊκό Γυναικών 2013: Ρωσία-Γερμανία 3-1 www.fivb.org  καθώς και στην Ευρωπαϊκή Λίγκα του 2014.Γερμανία: 2η στην Ευρωπαϊκή Λίγκα 2014 www-old.cev.eu  Επίσης συμμετείχε στην ομάδα που κέρδισε την πρόκριση για το Παγκόσμιο Πρωτάθλημα του 2018.Γερμανία: 2η στο Ευρωπαϊκό 2011 www-old.cev.eu  Γερμανία: 2η στο Ευρωπαϊκό 2013 www-old.cev.eu 

 Διεθνείς Τίτλοι - Διακρίσεις 
  Ευρωπαϊκή Λίγκα: 2013
  Ευρωπαϊκό Πρωτάθλημα Νεανίδων (Κ17): 2007
  Ευρωπαϊκό Πρωτάθλημα: 2011
  Ευρωπαϊκό Πρωτάθλημα: 2013
  Ευρωπαϊκή Λίγκα: 2014

 Συλλογικοί Τίτλοι - Διακρίσεις 
 Διεθνείς διοργανώσεις 
CEV Τσάλεντζ Καπ
  2010 (Σ.Κ. Δρέσδης)
  2018 (Ολυμπιακός Πειραιώς)
  2017 (Ολυμπιακός Πειραιώς)

 Εθνικά Πρωταθλήματα 1 Πρωτάθλημα Τσεχίας
 2012-13 (Β.Κ. Προστέγιοφ)

4 Πρωταθλήματα Ελλάδας
 2016-17, 2017-18, 2018-19, 2019-20 (Ολυμπιακός Πειραιώς)2η θέση: 2021-22 (Ολυμπιακός Πειραιώς)

 Εθνικά Κύπελλα 3 Κύπελλα Ελλάδας
 2017, 2018, 2019 (Ολυμπιακός Πειραιώς)
1 Κύπελλο Γερμανίας
 2010 (Σ.Κ. Δρέσδης)
1 Κύπελλο Τσεχίας
2013 (Β.Κ. Προστέγιοφ)
Σούπερ Καπ Ρουμανίας
2η θέση: 2022 (Κ.Σ.Ο. Βολουντάρι)

 Ατομικές διακρίσεις 
 CEV Τσάλεντζ Καπ 2010: Πολυτιμότερη παίκτρια (MVP) διοργάνωσης
 Πρωτάθλημα Γερμανίας 2015-16: Πρώτη σκόρερ (511 πόντοι) "Βόμβα" με Σάσκια Χίπε ο Ολυμπιακός! (Σύντομο βοογραφικό) www.sport24.gr Η Σάσκια Χίπε δεν επεκτείνει το συμβόλαιό της με την Σ.Κ. Πότσδαμ (Πρώτη σκόρερ 2015-16) www.sc-potsdam.de  
 Πρωτάθλημα Γερμανίας 2015-16: Δεύτερη καλύτερη Διαγώνια
 Πρωτάθλημα Ελλάδας 2016-17: Πολυτιμότερη Παίκτρια (MVP) 18ης αγωνιστικής Οι Πολυτιμότερες Παίκτριες του Πρωταθλήματος Ελλάδας 2016-17 www.volleynews.gr 
 CEV Τσάλεντζ Καπ 2017: Πρώτη σκόρερ διοργάνωσης (171 πόντοι) CEV Τσάλεντζ Καπ 2017 - Ατομικά στατιστικά (Ranking) www-old.cev.eu
 CEV Τσάλεντζ Καπ 2017: Καλύτερη επιθετικός διοργάνωσης (145 πόντοι)
 CEV Τσάλεντζ Καπ 2017: Καλύτερη σέρβερ διοργάνωσης (17 άσοι)
 Πρωτάθλημα Ελλάδας 2017-18: Πολυτιμότερη Παίκτρια (MVP) 4ης αγωνιστικής Πολυτιμότερη Παίκτρια (MVP) 4ης αγωνιστικής 2017-18 www.volleyball.gr Ο Γιώργος Ντράγκοβιτς απονέμει το βραβείο στη Σάσκια Χίπε www.volleyball.gr 
 Κύπελλο Ελλάδας 2018: Πολυτιμότερη Παίκτρια (MVP) Τελικής φάσης 
 CEV Τσάλεντζ Καπ 2018: Πρώτη σκόρερ διοργάνωσης (207 πόντοι) 
 CEV Τσάλεντζ Καπ 2018: Καλύτερη επιθετικός διοργάνωσης (173 πόντοι)
 CEV Τσάλεντζ Καπ 2018: Καλύτερη σέρβερ διοργάνωσης (24 άσοι)
 Πρωτάθλημα Ελλάδας 2017-18: Πολυτιμότερη Παίκτρια (MVP) Πρωταθλήματος 
 Πρωτάθλημα Ελλάδας 2018-19: Πολυτιμότερη Παίκτρια (MVP) 11ης αγωνιστικής Πολυτιμότερη Παίκτρια (MVP) 11ης αγωνιστικής 2018-19 www.volleyball.gr 
 Πρωτάθλημα Ελλάδας 2019-20: Πολυτιμότερη Παίκτρια (MVP) 3ης αγωνιστικής Πολυτιμότερη Παίκτρια (MVP) 3ης αγωνιστικής 2019-20 www.volleyball.gr 
 Πρωτάθλημα Ελλάδας 2019-20: Καλύτερη Διαγώνια Α' Γύρου Πολυτιμότερη Παίκτρια Α' Γύρου 2019-20 www.volleyball.gr 
 Πρωτάθλημα Ελλάδας 2020-21: Πολυτιμότερη Παίκτρια (MVP) 1ης αγωνιστικής www.olympiacossfp.gr
 Πρωτάθλημα Ελλάδας 2021-22: Πολυτιμότερη Παίκτρια (MVP) 23ης αγωνιστικής Πολυτιμότερη Παίκτρια (MVP) 23ης αγωνιστικής 2021-22 www.fosonline.gr 

 Παραπομπές 

 Εξωτερικοί σύνδεσμοι - Πηγές 
 Σάσκια Χίπε: Παρουσίαση - Ατομικά στοιχεία - Ομάδες - Διακρίσεις women.volleybox.net
 Σάσκια Χίπε: Ατομικά στοιχεία - Ομάδες καριέρας greekvolley.eu
 Σάσκια Χίπε - Εθνική Γερμανίας 2017 - Ευρωπαϊκή παρουσία www-old.cev.eu
Εθνική Γερμανίας - Αναδρομή clever-geek.imtqy.com 
  fivb.com
 Συνέντευξη της Χίπε 26.10.2018 www.volleyball.gr 
 Συνέντευξη της Σάσκια Χίπε από τη Ρουμανία στη Μαρία Σκοπελίτου:  «Μου λείπει ό,τι έχει να κάνει με την Ελλάδα – Θα ήθελα να επιστρέψω» www.apexsports.gr 

Κατηγορία:Γερμανοί πετοσφαιριστές
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Μίλωνα